Στο νοσοκομείο «Ερυθρός Σταυρός» μεταφέρθηκε τραυματισμένος ο βουλευτής της Νέας Δημοκρατίας Βασίλης Οικονόμου, έπειτα από επίθεση αγνώστων που δέχτηκε στα Εξάρχεια το βράδυ της Τρίτης.

Τον βουλευτή προσέγγισαν περίπου δέκα άτομα, που φορούσαν κράνη, την ώρα που έτρωγε σε εστιατόριο στην οδό Βαλτετσίου, τον ρώτησαν «Είσαι ο Βασίλης Οικονόμου;» και στη συνέχεια ξεκίνησαν να τον χτυπούν με γροθιές και κλοτσιές, φωνάζοντας «να μην ξαναπατήσεις εδώ».

Σύμφωνα με πληροφορίες, ο κ. Οικονόμου φέρει τραύματα σχεδόν σε όλο του το σώμα, τα οποία προς το παρόν δεν εμπνέουν ανησυχία, και υποβάλλεται σε εξετάσεις.

Το εστιατόριο βρίσκεται σχεδόν απέναντι από εκείνο στο οποίο είχε προπηλακιστεί τον Απρίλιο ο Γιάνης Βαρουφάκης.

Newsroom ΑΛΤΕΡ ΕΓΚΟ